Praksisstudier

Praksisstudier er en sentral del av studiet og utgjør, sammen med ferdighetstrening, 42

studiepoeng. Praksisstudiene er en forutsetning for å få erfaring med sosialt arbeid som

yrkesutøvelse, fremtidige oppgaver og roller og reflektere kritisk over disse. Studentene får

gjennom praksisstudier muligheter til å observere, analysere, forstå og arbeide med sosialt

arbeid på individ, gruppe og samfunnsnivå. Samtidig gir slike studier mulighet til å prøve ut

kunnskap, trene ferdigheter og gjennom dette bygge opp en faglig/personlig kompetanse.

Som en konsekvens av profesjonens faglig sammensatte karakter forutsetter rammeplanen at

praksisstudiene skal være en integrert del av utdanningen. De kan knyttes til alle studiets

hovedemner. Praksisstudiene er lagt til 2. og 5. semester. I 2. semester veksler opplegget

mellom teoretisk undervisning parallelt med observasjoner og oppgaver i gruppe. I 5.semester

får studentene en kort introduksjon før de enkeltvis praktiserer sosialt arbeid innen rammen av

relevante arbeidssteder hjemme eller ute. De skal også dokumentere kunnskap og erfaringer

og reflektere over disse i form av ferdighetstrening. Det er for øvrig utarbeidet egne

retningslinjer for praksis
Kurs 4: Sosialt arbeid i offentlig forvaltning

Mål

Studentene skal i løpet av kurset studere organisering av sosialsektoren i kommunene.

Videre skal studentene forberede og gjennomføre praksis i sosialsektoren på kommunalt nivå

og tilegne seg grunnleggende kunnskap om sosialrett og saksbehandling, samt studere

sammenhengen mellom teori og praksis i sosialt arbeid.

Innhold

Kurset veksler mellom teori og praksisstudier. Følgende tema vil bli vektlagt:

oppbygging av stat, fylkeskommuner og kommuner

sosialforvaltningens organisering og oppgaver

likeverd og likestilling i offentlig forvaltning

sosialrett og saksbehandling

sosialt arbeid i forvaltningen

sosialpsykologi

Studiepoeng: 13.5

Pedagogisk form: Praksisstudium, gruppearbeid, seminar, ferdighetstrening, forelesninger og

selvstudium.

Individuelt obligatorisk arbeidskrav

Kurs 5: Samfunnsarbeid med praksisstudier

Mål

Studentene skal gruppevis studere tredje sektor/offentlig forvaltning og se sammenheng

mellom teori og praksis. Studentene skal tilegne seg kunnskap om mobilisering av nettverk,

nærmiljø og lokalsamfunn. Det skal lages en felles oppgave, og studentene skal få kunnskap

om og kompetanse i samarbeid i gruppe.

Innhold

Kurset veksler mellom teori- og praksisstudier hvor undervisningstema vil avhenge av

studentenes praksisplass. I tillegg vil følgende tema blir fokusert:

praksiskunnskap

organisasjonsteori og organisasjonskunnskap

tredje sektor som velferdsarena nasjonalt og internasjonalt

forholdet mellom tredje sektor og offentlig sektor

prosjektarbeid som organisasjonsform og arbeidsmåte i sosialt arbeid

forebygging

brukermedvirkning og empowerment

samfunnsarbeid

gruppearbeid i praksis/som metode

etnisitet, helse og samfunn

helsepsykologi

innføring i etikk

Studiepoeng: 21

Pedagogisk form: Praksisstudium, gruppearbeid, seminarer, forelesninger, selvstudium.

Obligatorisk arbeidskrav utarbeidet i gruppe
Kurs 13A: Sosialt arbeid i praksis

Mål

Studentene skal i dette kurset praktisere sosialt arbeid i feltet; i Norge eller et annet land.

Studentene skal gjennom dette tilegne seg kunnskaper om og erfaring i planlegging og

gjennomføring av praktisk sosialt arbeid og reflektere over sosialt arbeid i en profesjonell

yrkesrolle. Praktisering av ferdigheter og anvendelse av kunnskap fra samtlige emner er en

målsetting.

Innhold

Kurset fokuserer på:

Å omsette kunnskap fra teori til handling i praksis

Kunnskap om praksisstedets organisering

Kunnskap om aktuell sosialpolitikk og lovbestemmelser knyttet til praksisstedets

oppgaver

Samarbeid med samarbeidsinstanser som er aktuelle for praksisstedet

Sosialt arbeid i situasjoner preget av krysspress og interessemotsetninger

Relasjonelle og kommunikative ferdigheter i sosialt arbeid

Skriftlige saksdokumenter

Etisk refleksjon og bevisstgjøring av egne holdninger, verdier og følelser i møte med

klienter/brukere

Veiledning som fenomen, hjelpemiddel og utviklingsstøtte

Studiepoeng: Kurs 13 a/b til sammen 30

Pedagogisk form: Praksisutplassering med selvstendig arbeid under veiledning.

2 individuelle obligatoriske arbeidskrav

Vurdering av praksis: Bestått/Ikke bestått
